PTG แกร่ง!
ปัจจุบัน PTG เน้นธุรกิจรีเทล โดยหลักคือสถานีบริการน้ำมัน PT และขายส่งน้ำมันเตา ปัจจุบันมีสถานีบริการน้ำมัน 1,718 แห่ง กระจายทั่วประเทศ และมีเป้าหมายขยายเป็น 4,000 แห่งในปี 2565
6 ก.ค. 2561

คุณค่าบริษัท
ปัจจุบัน บริษัท พีทีจี เอ็นเนอยี จำกัด (มหาชน) หรือ PTG เน้นธุรกิจรีเทล โดยหลักคือสถานีบริการน้ำมัน PT และขายส่งน้ำมันเตา ปัจจุบันมีสถานีบริการน้ำมัน 1,718 แห่ง กระจายทั่วประเทศ และมีเป้าหมายขยายเป็น 4,000 แห่งในปี 2565
สำหรับการขยายปั๊มน้ำมันจะเน้นการซื้อสถานีบริการเดิมมาปรับปรุง ซึ่งจะใช้เงินลงทุนแต่ละสถานีไม่มากเท่ากับสร้างใหม่ทั้งหมด
นอกจากนี้ บริษัทจะขยายธุรกิจที่ไม่ใช่น้ำมันมากขึ้น คือมีการขยายธุรกิจด้านอาหารและเครื่องดื่ม ร้านสะดวกซื้อ และพลังงานสะอาด ซึ่งธุรกิจเหล่านี้ให้อัตรากำไรขั้นต้นสูงประมาณ 25.26% เทียบกับธุรกิจสถานีบริการน้ำมันที่ 7% ผลดังกล่าวจะทำให้อัตรากำไรในระยะยาวของบริษัทเพิ่มขึ้นในระยะยาว และลดความเสี่ยงจากความผันผวนของค่าการตลาดในธุรกิจน้ำมันค้าปลีก
ส่วนธุรกิจพลังงานสะอาดด้วยปาล์มคอมเพล็กซ์ บริษัทลงทุน 40% ในปาล์มคอมเพล็กซ์ที่มีกำลังการผลิตไบโอดีเซล (B100) เท่ากับ 450 ตันต่อวัน และขายผ่านเครือข่ายสาขาของ PTG เริ่มผลิตเชิงพาณิชย์กลางเดือนกรกฎาคมนี้ และคาดว่าจะทำกำไรได้ 160-200 ล้านบาทต่อปี ซึ่งธุรกิจนี้เป็นหนึ่งใน Key Growth ของกำไรบริษัทช่วงปี 2561-2562
ที่สำคัญ ก่อนหน้านี้บริษัทมีการลงนามสัญญาร่วมทุนกับ บริษัท บริการเชื้อเพลิงการบินกรุงเทพ จำกัด (มหาชน) หรือ BAFS เพื่อจัดตั้งบริษัทย่อย ได้แก่บริษัท บีพีทีจี จำกัด สำหรับประกอบกิจการสถานีบริการน้ำมัน บริเวณด้านหน้าคลังน้ำมันพิจิตร คลังน้ำมันนครลำปาง และสถานีสูบถ่ายน้ำมันกำแพงเพชรของบริษัท ขนส่งน้ำมันทางท่อ จำกัด โดยมีทุนจดทะเบียนจำนวน 100 ล้านบาท และ PTG เข้าถือหุ้น 60%
โดยคาดว่าสถานีบริการน้ำมันครบวงจรทั้ง 3 แห่งนี้ จะมีการให้บริการร้านกาแฟพันธุ์ไทย ร้านสะดวกซื้อ Max Mart และครัวจิตรมาส เป็นต้น โดยจะมีมูลค่าการลงทุนรวมของการเปิดสถานีบริการทั้ง 3 แห่ง อยู่ที่ประมาณ 100 ล้านบาท และเบื้องต้นบริษัทคาดหวังว่าจะถึงจุดคุ้มทุนภายใน 8-9 ปี
การร่วมมือกับ BAFS ในครั้งนี้ ทำให้ PTG มีจุดบริการครบวงจรเพื่อเพิ่มความสะดวกสบายให้แก่ลูกค้าบริเวณจุดจ่ายน้ำมันทางท่อ และเป็นการเพิ่มการใช้ระบบขนส่งทางท่อให้เกิดประโยชน์สูงสุด ตามนโยบายของภาครัฐในการส่งเสริมความมั่นคงทางด้านพลังงาน โดยเราคาดว่าระบบขนส่งทางท่อ จะเข้ามาช่วยเพิ่มประสิทธิภาพของการบริหารจัดการระบบขนส่งน้ำมันให้มากขึ้น ซึ่งจะช่วยสร้างความได้เปรียบทางการแข่งขันให้กับสถานีบริการ
ในขณะที่นักวิเคราะห์ บล.ดีบีเอส วิคเคอร์ส แนะนำ “ซื้อ” ราคาเป้าหมาย 18 บาท/หุ้น
…
ผู้ถือหุ้นรายใหญ่
รายชื่อกรรมการ